|  |
| --- |
| **Pkp. 13** |
| **Eelnõu nr. 12** |
| *lihthäälteenamus* |
| VIIMSI VALLAVOLIKOGU |
|  |
| **OTSUS** |
|  |
|  |
| Viimsi | 26. märts 2019 nr  |
|  |
|  |
| Viimsi Vallavolikogu 13.12.2016 otsusega nr 100 algatatud Liilia põik 4 detailplaneeringu vastuvõtmiseks esitamise tähtaja pikendamine |  |
|  |
|  |

Viimsi Vallavolikogu 13.12.2016 otsusega nr 100 (edaspidi Otsus) algatati detailplaneeringu koostamine Viimsi alevikus kinnistul Liilia põik 4, eesmärgiga muuta kinnistu üldplaneeringu kohane maakasutuse juhtotstarve väikeelamute maast korterelamumaaks, et võimaldada planeerimismenetluse kaudu seadustada 2003. aastal õigusliku aluseta püsitatud ja heausksetele ostjatele võõrandatud kahekorruseline korterelamu. Detailplaneering tuli Otsuse kohaselt esitada vallavolikogule vastuvõtmiseks kahe aasta jooksul lähteseisukohtade kinnitamise kuupäevast arvates, s.o 12. detsembriks 2018.

Kuivõrd detailplaneeringu koostamine on korteriomanike hulga ja asja keerukuse tõttu võtnud huvitatud isiku selgituste kohaselt eeldatust kauem aega, pole detailplaneeringu koostamisest huvitatud isik saanud täita Otsuse punktis 2 esitatud tingimust ega detailplaneeringut tähtaegselt esitada. Asja keerukust on suurendanud lisaks asjaolu, et korteriomanikud pole saanud ka moodustada korteriühistut, kes saaks omanikke asjaajamistel esindada, mistõttu tuleb kõiki läbirääkimisi pidada iga korteriomanikuga eraldi.

22.11.2018 esitas detailplaneeringu koostamisest huvitatud isiku esindaja Optimal Projekt OÜ juhatuse liige Meelis Kähri avalduse detailplaneeringu esitamise tähtaja pikendamiseks (registreeritud valla dokumendiregistris 22.11.2018 numbriga 10-10/6354). Kuivõrd viidatud olukorra lahendamiseks pole muud seaduslikku võimalust, kui üldplaneeringut muutva detailplaneeringu menetlus, pole ka põhjust detailplaneeringu esitamise tähtaja pikendamisest keelduda, mistõttu on igati otstarbekas käimasolev detailplaneeringu menetlus lõpuni viia ning luua isikutele õiguslik alus korterelamule kasutusloa andmiseks, korteriomandi seadmiseks ja muudeks korteriomandiga seonduvateks toiminguteks.

Lähtudes ülaltoodud selgitustest ja juhindudes haldusmenetluse seaduse § 64–70 ja Optimal Projekt OÜ juhatuse liikme M. Kähri 22.11.2018 avaldusest (registreeritud valla dokumendiregistris 22.11.2018 numbriga 10-10/6354):

1. Pikendada Viimsi Vallavolikogu 13.12.2016 otsusega nr 100 algatatud Liilia põik 4 detailplaneeringu vastuvõtmiseks esitamise tähtaja kuni 13.12.2021.
2. Otsuse ja sellega seotud dokumentidega on võimalik tutvuda etteteatamisel Viimsi Vallavalitsuses (Nelgi tee 1, Viimsi alevik).
3. Otsus jõustub teatavakstegemisest.

|  |
| --- |
|  |
|  |
| *(allkirjastatud digitaalselt)* |
|  |
| Taavi Kotka |
| Vallavolikogu esimees |

Eelnõu esitaja: Viimsi Vallavalitsus

Eelnõu koostaja: Anne Siitan, planeeringute vanemspetsialist

Kooskõlastatud:

|  |  |  |
| --- | --- | --- |
| Margus Kruusmägi | Helen Rives  | Liisi Arm |
| Abivallavanem | Vallasekretär | Keskkonna- ja planeerimisosakonna peaspetsialist keskkonna- ja planeerimisosakonna juhataja ülesannetes |